CELEX: 62021TN0134
Language: mt
Date: 2021-03-03 00:00:00
Title: Kawża T-134/21: Rikors ippreżentat fit-3 ta’ Marzu 2021 – Malacalza Investimenti u Malacalza vs BĊE

3.5.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 163/41
            
         
      Rikors ippreżentat fit-3 ta’ Marzu 2021 – Malacalza Investimenti u Malacalza vs BĊE
      (Kawża T-134/21)
      (2021/C 163/53)
      Lingwa tal-kawża: it-Taljan
      
         Partijiet
      
      
         Rikorrenti: Malacalza Investimenti Srl (Genova, l-Italja) u Vittorio Malacalza (Genova) (rappreżentanti: L. Boggio, S. Carbone u A. D’Angelo, avukati)
      
         Konvenut: Il-Bank Ċentrali Ewropew
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tikkundanna lill-Bank Ċentrali Ewropew għall-ħlas, bħala kumpens, tad-dannu;
               
            
                  —
               
               
                  favur Malacalza Investimenti s.r.l. tal-ammont ta’ EUR 870 525 670, jew għal dak l-ammont, ikbar jew iżgħar, deċiż, fejn ikun il-każ, ex aequo et bono;
               
            
                  —
               
               
                  favur Vittorio Malacalza tal-ammont ta’ EUR 4 546 022, jew għal dak l-ammont, ikbar jew iżgħar, deċiż, fejn ikun il-każ, ex aequo et bono;
                  
               
            
                  —
               
               
                  favur iż-żewġ rikorrenti, tal-ispejjeż u tal-miżati tal-ġudizzju.
               
            
         Motivi u argumenti prinċipali
      
      Is-suġġett ta’ din il-kawża hija talba bbażata fuq l-Artikoli 268 u 340 TFUE u intiża għall-ksib ta’ kumpens għad-danni kkawżati lir-rikorrenti minn sensiela ta’ aġiri tal-BĊE, relatati mal-eżerċizzju tal-funzjoni ta’ superviżjoni tiegħu fuq Banca Carige S.p.A. (Carige) u li jikkonsistu kemm fin-nuqqas ta’ teħid tal-azzjonijiet dovuti, kif ukoll f’azzjonijiet pożittivi li jikkawżaw dannu.
      Insostenn tar-rikors tagħhom, ir-rikorrenti jinvokaw il-motivi li ġejjin.
      
                  1.
               
               
                  L-ewwel motiv ibbażat fuq l-ilment li l-Bank Ċentrali Ewropew (BĊE) ikkontribwixxa sabiex tiġi ddeterminata rappreżentazzjoni tas-sitwazzjoni u tal-prospetti tal-bank, li miegħu l-azzjonisti investew riżorsi kunsiderevoli fix-xiri ta’ azzjonijiet Carige u fis-sottoskrizzjoni u fit-trasferiment ta’ żidiet ta’ kapital; u sussegwentement fixkel tali investimenti b’aġiri u bil-ħruġ ta’ dispożizzjonijiet kontradittorji, li jimponu miżuri mhux iġġustifikati, sproporzjonati u, minn ċerti aspetti, illegali, li jiffurmaw parti minn kondotta li fit-totalità tagħha hija illegali u li tikkawża dannu. F’dan ir-rigward ir-rikorrenti jagħmlu riferiment, fost l-oħrajn u b’mod partikolari: i) għall-impenji ġġenerati fuq is-sitwazzjoni ta’ Carige b’effett tal-eżekuzzjoni taż-żidiet fil-kapital tal-2014 u tal-2015; ii) għat-tfixkil sussegwenti ta’ tali impenji insegwitu għall-aġiri u d-dispożizzjonijiet tal-BĊE; iii) għall-illegalità ta’ tali dispożizzjonijiet u l-irregolarità tal-aġir, ikkunsidrat fit-totalità tiegħu, konness magħhom; iv) għall-impenji ġġenerati fuq is-sitwazzjoni ta’ Carige b’effett tal-eżekuzzjoni taż-żidiet fil-kapital tal-2017; v) għat-tfixkil sussegwenti ta’ tali impenji insegwitu għall-aġiri u d-dispożizzjonijiet tal-BĊE; vi) għall-illegalità ta’ tali dispożizzjonijiet u l-irregolarità tal-aġir, ikkunsidrat fit-totalità tiegħu, konness magħhom; vii) għall-illegalità tad-dispożizzjonijiet tal-BĊE – li ġġeneraw danni gravi li jikkonsistu fit-telf ta’ valur tal-azzjonijiet tal-azzjonisti fi Carige – li allegatament imponew l-iżvestiment ta’ self improduttiv, b’mod u f’qies mhux iġġustifikati, sproporzjonati u li jmorru kontra l-prinċipju ta’ trattament ugwali u kontra prinċipji oħra.
               
            
                  2.
               
               
                  It-tieni motiv ibbażat fuq ilment li l-BĊE influwenza u indaħal b’mod mhux xieraq fil-proċessi ta’ tmexxija tal-Bank, u b’dan il-mod iffavorixxew tmexxija awtokratika min-naħa tal-uffiċjal kap eżekuttiv, bi ksur tar-regoli tad-dritt tal-Kumpanniji u tad-djalogu normali tal-korp amministrattiv kolleġjali, sabiex tiġi żgurata l-implimentazzjoni ta’ miżuri imposti b’mod mhux korrett, u b’dan il-mod ipprekluda r-reazzjoni għal prattiċi ta’ amministrazzjoni min-naħa tad-diretturi li ma kinux xierqa u li kienu ta’ ħsara, u ikkawża wkoll sors ta’ djufija tal-bank.
               
            
                  3.
               
               
                  It-tielet motiv ibbażat fuq l-ilment li l-BĊE ikkontribwixxa għall-ħolqien tal-predikati li l-istess awtorità użat bħala bażi għad-deċiżjoni illegali rispettiva tagħha li l-bank jiġi suġġett għal amministrazzjoni straordinarja u li, b’dan il-mod u b’aġiri sussegwenti, ikkontribwixxa għad-determinazzjoni taż-żieda illegali tal-kapital bl-esklużjoni ta’ drittijiet preferenzjali, deċiża fl-2019, li kkawża telf sinjifikattiv fil-valur tal-azzjonijiet tal-azzjonisti.
               
            
                  4.
               
               
                  Ir-raba’ motiv ibbażat fuq l-allegazzjoni li r-raġunijiet għar-responsabbiltà tal-BĊE jirrigwardaw il-klawżola ġenerali prevista fl-artikolu 340(2) u (3) tat-Trattat dwar il-Funzjonament tal-Unjoni Ewropea (TFUE) u l-kuntrast, taħt diversi aspetti, tal-aġiri u tad-dispożizzjonijiet tal-BĊE mad-doveri inerenti għall-funzjoni tiegħu ta’ superviżjoni, anki fir-rigward tal-ħarsien tal-amministrazzjoni sana u prudenti tal-bank, u għall-ksur tal-prinċipji ta’ protezzjoni tal-proprjetà, ta’ proporzjonalità, ta’ amministrazzjoni tajba, ta’ ugwaljanza, ta’ imparzjalità u ta’ trattament ugwali, ta’ trasparenza, ta’ bona fide u ta’ protezzjoni tal-aspettattivi leġittimi, b’riferiment partikolari għall-Artikoli 17, 20 u 41 tal-Karta tad-Drittijiet Fundamentali tal-Unjoni Ewropea, għall-Artikolu 4(4) TUE u għall-Artikolu 16 tar-Regolament tal-Kunsill (UE) 1024/2013 tal-15 ta’ Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta’ politiki relatati mas-superviżjoni prudenzjali ta’ istituzzjonijiet ta’ kreditu (ĠU 2013, L 287, p. 63).
               
            
                  5.
               
               
                  Il-ħames motiv, f’dak li jirrigwarda b’mod partikolari lir-rikorrent Vittorio Malacalza, fil-kwalità tiegħu ta’ ex direttur u Viċi President ta’ Caragi, qegħdin jiġu lmentati fatti u raġunijiet li huma speċifikament inerenti għall-imsemmija pożizzjoni tiegħu.